CELEX: 62017TN0399
Language: el
Date: 2017-06-28 00:00:00
Title: Υπόθεση T-399/17: Αγωγή της 28ης Ιουνίου 2017 — Dalli κατά Επιτροπής

21.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 277/49
            
         Αγωγή της 28ης Ιουνίου 2017 — Dalli κατά Επιτροπής
   (Υπόθεση T-399/17)
   (2017/C 277/71)
   Γλώσσα διαδικασίας: η αγγλική
   
      Διάδικοι
   
   
      Ενάγων: John Dalli (St. Julians, Μάλτα) (εκπρόσωποι: L. Levi και S. Rodrigues, δικηγόροι)
   
      Εναγομένη: Ευρωπαϊκή Επιτροπή
   
      Αιτήματα
   
   Ο ενάγων ζητεί από το Γενικό Δικαστήριο:
   
               —
            
            
               να διατάξει την αποκατάσταση της ζημίας, ιδίως δε της ηθικής βλάβης, η οποία εκτιμάται προσωρινώς στα 1 000 000 ευρώ·
            
         
               —
            
            
               να καταδικάσει την εναγομένη στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της αγωγής της, ο ενάγων προβάλλει δύο λόγους σχετικούς με την προβαλλόμενη παρανομία.
   
            
               1.
            
            
               Με τον πρώτο λόγο, ο ενάγων προβάλλει ότι η συμπεριφορά της OLAF δεν ήταν σύννομη
               
                           —
                        
                        
                           Οι παράνομες συμπεριφορές της OLAF είναι ιδίως οι ακόλουθες: παράνομος χαρακτήρας της αποφάσεως περί κινήσεως της έρευνας· πλημμέλειες κατά τον χαρακτηρισμό των ερευνών και παράνομη επέκταση του πεδίου της έρευνας· παραβίαση των αρχών που διέπουν τη διεξαγωγή αποδείξεων (συμπεριλαμβανομένης της παραμορφώσεως και της παραποιήσεως των αποδεικτικών στοιχείων), προσβολή των δικαιωμάτων άμυνας και παράβαση διαφόρων διατάξεων του δικαίου της ΕΕ [όπως το άρθρο 339 της Συνθήκης για τη Λειτουργία της Ευρωπαϊκής Ένωσης, τα άρθρα 4, 8 και 11, παράγραφος 7, του κανονισμού (ΕΚ) 1073/1999, του άρθρου 4 της αποφάσεως 1999/396 της Επιτροπής, του άρθρου 18 των οδηγιών της OLAF, και του άρθρου 13, παράγραφος 5, της επιτροπής εποπτείας της OLAF] καθώς και προσβολή του τεκμηρίου της αθωότητας και προσβολή του δικαιώματος προστασίας των δεδομένων προσωπικού χαρακτήρα.
                        
                     
         
            
               2.
            
            
               Με τον δεύτερο λόγο, ο ενάγων προβάλλει ότι η συμπεριφορά της Επιτροπής δεν ήταν σύννομη
               
                           —
                        
                        
                           Οι παράνομες συμπεριφορές της Επιτροπής είναι ιδίως οι ακόλουθες: παραβίαση της αρχής της χρηστής διοικήσεως και παράβαση της υποχρεώσεως της Επιτροπής να συμπεριφέρεται κατά αντικειμενικό, αμερόληπτο και καλόπιστο τρόπο και τηρώντας την αρχή της ανεξαρτησίας της OLAF.